Ашәаҳәаҩ, амультипликатор Асҭамыр Кәыҵниа "Абрыскьыл ифырхаҵара" захьӡу амультфильм аҭыхра даҿуп. Акомиксқәа рҟынтәи амультфильм аҟынӡа анаӡара шыҟалаз, аԥсуа мультфильмқәа рҭыхра зыуадаҩу, насгьы Аԥсны амультипликаторцәа рыстудиа заҭаху изеиҭеиҳәеит Sputnik акорреспондент Аинар Ҷыҭанаа.
Аԥсуа бызшәа аҿиараҿы иахьа ицәырҵуа ауадаҩрақәеи, иара убас амилаҭ рыхдырреи рхатәы бызшәеи ҩныҵҟала ишеидҳәалоу атәы Sputnik аматериал аҟны.
1989 шықəса, ииультәи 15-16 рзы Аҧсны имҩаҧысуаз ахҭысқəа ртəы игəалаиршəоит усҟантəи аамҭазы журналистк иаҳасабала урҭ амшқəа ирҿахəҳəагаз Даур Инаҧшьба.
45 шықәса еиԥмырҟьаӡакәа Бзыԥҭатәи абжьаратә школ №1 аҟны, аиҵбыратәи аклассқәа рырҵаҩыс аус зуа, 350-ҩык инарзынаԥшуа, аҩышьеи аԥхьашьеи зырҵаны аиҳабыратәи аклассқәа рахь ахәыҷқәа зышьҭхьоу, "Ахьӡ-аԥша" аорден III-тәи аҩаӡара занашьоу Маиа Анатоли-иԥҳа Чыкәбарԥҳа иаҳзеиҭалҳәеит ари азанааҭ амҩа ду дшанылаз атәы.
Ԥхынгәы 12 рзы Алхратә комиссиа хадаҿы имҩаԥган аҳәынҭқарра ахадарахьы акандидатцәа 5-ҩык алингвистикатә комиссиа рахыжьра. Уи иалахәыз Sputnik аколумнист Елеонора Коӷониаԥҳа акандидатцәа рбызшәатә культура ахьынӡанеиуа еилылкаауан. Ишәыдаагалоит иҳазлырхиаз аматериал.
Аԥсны аҭыԥ ԥшӡарақәа зегьы рҭаара хықәкыс измоу, иҳаҩсыз амшқәа рзы Тҟәарчалтәи аӡхыҽҽақәа рхырхаҭра алзхыз Sputnik акорреспондент Саида Жьиԥҳа аԥхьаҩцәа ирабжьалгоит ҳтәыла аԥсабара амч знырарц зҭаху, хымԥада арахь иаарц.
Аԥсуа драматә театр актиор, "Аԥсуа литература ашедеврқәа" аспектакль арежиссиор Гәдиса Ҭодуа ари апроект хықәкыс иамоуи, изанааҭ алхра шыҟалази, актиор асценахь ицәырҵшьа зеиԥшразар акәуи уҳәа ирызку игәҭахәыцрақәа ицеиҩишеит Sputnik акорреспондент Аинар Ҷыҭанаа.
Урыстәылатәи Афедерациа Атәылахьчара аминистрра иатәу Арратә Университет Арратә журналистика аҟәша "Аинформациатә еиқәыршәара" акафедра диплом ҟаԥшьыла, алеитенант ичын ихны иалгаз Гагратәи арԥыс Абзагә Ҵәыџьба еиҭеиҳәеит ари азанааҭ алхра игәазырԥхази ԥхьаҟатәи игәҭакқәеи ртәы.
Аоператә шәаҳәаҩы, иахьа Хмельницктәи акультуратә хан аҟны аус зуа Украина Зҽаԥсазтәыз артистка Фатима Чергинӡиа длыҿцәажәеит Sputnik акорреспондент Аинар Ҷыҭанаа.
Аԥсуаҭҵааратә институт аҭҵаарадырратә усзуҩ, аетнолог Марина Барцыцԥҳа дазааҭгылоит традициала аҳәынҭқар иԥшәмаԥҳәыс статусс илымази иахьатәи аамҭазы ҳуаажәларратә ԥсҭазаараҟны уи рольс иналыгӡар лылшои.
Аԥсуа филологиа апатриарх, абызшәадырҩы Константин Семион-иԥа Шьаҟрыл диижьҭеи 120 шықәса ҵит. Ари арыцхә иазкны рашәарамза 27-28 рзы Дырмит Гәлиа ихьӡ зху Аԥсуаҭҵааратә институт аҟны имҩаԥысуеит жәларбжьаратәи аҭҵаарадырратә конференциа.
Аԥсны Аҳәынҭкарра Аҵареи аҭҵаарадырреи рминистр Адгәыр Какоба дырзааҭгылоит сынтәатәи аҵарышықәс шхыркәшаз, аушьҭымҭацәа реихьӡарақәа, аԥышәарақәа рылҵшәақәа, арҵаҩцәеи ааӡаҩцәеи рԥышәа аизырҳара уҳәа азҵаатәқәа.
Раԥхьаӡакәны, Очамчыра араион, Мықәи, Ҷлоуи, Отаԥи ақыҭақәа мышкы иалагӡаны ирҭааз, уаҟа аҭыԥ ԥшӡарақәа ихырхыз Sputnik акорреспондент Саида Жьиԥҳа, аԥхьаҩцәа лцәаныррқәа рыцеиҩылшоит.
Рашәара 14, 1959 шықәсазы диит аԥсуа журналистика аҿиарамҩаҟны злагала дуу Аԥсны Ажурналистцәа реидгыла ахантәаҩы, ателееилахәыра "Абаза-ТВ" адиректор хада, Аԥсны Зҽаԥсазтәыз ажурналист Руслан Ҳашыг. Ииубилеи аҽны уи диҿцәажәеит Sputnik Аԥсны акорреспондент Аинар Ҷыҭанаа.
Аԥсуа шәаҳәаҩы Саида Габниаԥҳа рашәара 14 рзы, лымшира аҽны РУСДРАМ асценаҿы асааҭ 19:00 рзы имҩаԥысраны иҟоу раԥхьатәи лконцерт аламҭалаз лырҿиара иазкны Sputnik аинтервиу алҭеит.
Краснодар атәылаҿацә акурорттә ҭыԥқәа рҟны зыԥсы зшьо атуристцәа рахьтә Аԥсны збарц зҭаху, аекскурсиақәа рзымҩаԥызго Форд Чычба иаҳзеиҭеиҳәеит, знык ҳтәыла агьама зныруа, егьи ашықәсан арахь ԥсшьара дшаауа.
Аԥсны Жәлар рпоет, академик Мушьни Лашәриа аурыс поет ду Александр Пушкин 220-тәи иирамш инамаданы дазааҭгылоит уи иԥсҭазаареи ирҿиаратə мҩеи, ҷыдала "Евгени Онегин" аиҭагара шаԥшьигаз, насгьы аԥхьаҟа Пушкин иаԥҵамҭақəа реиҭагара ишациҵо.
Sputnik аколумнист Елеонора Коӷониаԥҳа дазааҭгылоит аамҭа иаанаго аҿыцрақәа инрымаданы традициала иҳамаз агәалс иадҳәаланы аишәа иқәырҵоз ачыс хкқәа рҽеиҭакреи, насгьы урҭ зызку аҵакы ишацәыхарахази атәы.
Sputnik аколумнист Елеонора Коӷониаԥҳа дазааҭгылоит аԥсуаа анкьа анышәынҭрақәа ишырзыҟаз, насгьы аамҭа аҽыԥсахрақәа инарымаданы зҽеиҭазкыз анышәынҭрақәа реиҿкаашьақәа ртәы.
Иарбан тенденциоу иахьатәи аԥсуа театртә ҟазара зну, насгьы уи иаҭаауа ахәаԥшцәа рхымҩаԥгашьа грақәас иамоу, урҭ раԥыхразы иаҭаху уҳәа ртәы дазааҭгылоит Sputnik аколумнист Елеонора Коӷониаԥҳа.